Szervezetkeért felelős Alelnöki beszámoló

Kedves küldöttgyűlés, fogadjátok sok szeretettel a május havi beszámolómat.

A mentor felvételit lefolytattuk az integrációért felelős referenssel (Kiss Teodóra) és az általam és az elnök úr által erre felkért hallgatóval (Markos Ádám) mi vettünk részt a kiválasztáson a hallgatók részéről. A tanárokkal szoros volt az együttműködés. A felvételi két részből állt egy írásbeli fordulóból és egy aktív szóbeli részből. Itt a jelentkezőknek különböző feladatokat kellett megoldaniuk, amellyel teszteltük problémamegoldó képességeiket. A szituációs feladatokkal pedig lehetőségünk volt megismerni a véleményét a jelentkezőknek olyan komplex ám nagyon fontos kérdésekben, mint, hogy a mentor hogyan közeledhet a gólyákhoz, hol a határ, mi a megengedett és mi nem. A legnagyobb vitát talán a bevezetni kívánt „múzeum szabály” - azaz mentor nem kerülhet közelebbi kapcsolatba első évessel a gólyabálig- vetette fel.

A kiválasztás nagyon nehéz volt, ugyanis rengeteg-118- ember jelentkezett, ebből 10 fő politológus hallgató volt. A politológus mentorok kiválasztására a hallgatók oldaláról a politológus ügyekért felelős alelnök (Ella Orsolya) és egy korábban mentorkodó politológus mentor működöt együtt a tanárokkal. A továbbiakban ismertetem a részletes folyamatát a pontozásnak és ennél fogva a kiválasztás rendszerét. Az írásbeli részt egy tanár és egy diák osztályozta a következők szerint: motivációs levél (1-10 pontig), 10 feltett kérdésre a válasz (1-10 pontig). Oktató Mentori ajánlás (0 vagy 5 pont), forma (1-5), diákszervezeti tagság (1-5). Korábbi facilitátori és ehhez hasonló közösség segítő tapasztaltat (1-5 pontig) így összesen erre a részre 80 pont volt szerezhető – tekintve, hogy egy diák és egy oktató pontozott és azt összeadtuk. A szóbeli résznél a már fent említett szempontokra nézve mindig 2 tanár és 2 diák osztályozott 0-2 pontig így összesen 8 pont volt megszerezhető. Aki mindenkitől 0 pontot kapott az automatikusan kiesett. Ezt követően figyelembe vettük azt, hogy az írásbeli a végső pontok 40%-át a szóbeli pedig 60% adja és így végül egy algoritmussal végzett számítás után kiszámolva 1000 volt a megszerezhető maximum pont. Ezt követően egy megbeszélés keretében megállapodtunk, hogy akkor mindenki elfogadja az így felvett 43 személyt. Ez sikeres volt, így ezt a döntést ezután közöltem a jelentkezőkkel. A közlés rendben zajlott összesen 3 ember volt kíváncsi behatóbban arra, hogy hol milyen értékeket kapott. Ez továbbra is minden jelentkező számára hozzáférhető tájékoztatás.

A megválasztásom után bizottsági felvételieket is tartottam. Részt vettem Beneda Tamás Alelnök Úr által lefolytatott interjúkon. Valamint a Gazdasági ügyekeért felelős alelnök Keserű Áron segítségével interjút tartottam azoknak is, akik a szervezeti bizottságba jelentkeztek. A jelentkezők száma 7 volt ebből ketten visszaléptek, egyikőjük, azért mert még korábban azt a döntést hoztam, hogy mentor nem lehet a bizottság tagja. Ennek az oka az, hogy összeférhetetlennek tartom, hogy valaki az irányításban is részt vegyen meg az irányítás alanya is legyen. A másik visszalépő személy pedig el sem jött az interjúra, mert egy másik bizottságban dolgozik inkább. Így az összes maradék jelentkezőt felvettem így a bizottságom jelenleg 5 tagú. Tagjai: Osztrogonácz András, Baglyas Dorottya , Bonifert Levente, Dancs Tamás, Markos Ádám. Alelnök-helyettesemnek Baglyas Dorottyát (továbbiakban Doró) jelöltem, ő korábban is tagja volt a Szervezeti és Hallgatói Integrációért felelős bizottságnak az ebből jövő rutin nagyban közrejátszott kinevezésében, valamit munkamorálja és szorgalma is kiemelkedő. Dancs Tamás és Osztrogonácz András fogják kidolgozni a mentorok ellenőrzését és ők is fogják ezt végezni ez alapján. Összeállítunk egy pontrendszert, amiben a mentorokat fogjuk pontozni, hogy hány programon vettetek részt (késések mínusz pontot érnek, stb...). Aki nem éri el a pontok 60%-át egy adott időszakban, AZT ELBOCSÁTJUK A MENTORPROGRAMBÓL. András ezen kívül Bonifert Leventével a mentoroknak szervezett rendezvények megszervezésével és lebonyolításával fog foglalkozni. Doró végzi az adminisztrációs és egyéb igazgatási feladatokat. Ádám pedig mindenben segít amiben tud mert nagy rutinja van ezekben a dolgokban, de sajnos neki ideje nagy részét elveszi az, hogy ő mint fogyatékos ügyi referens is tevékenykedik a HÖK-ben. Samu a javaslatomra Kiss Teodórát nevezte ki az integrációért felelős referenssé. Teodórát régóta ismerem és úgy gondolom, hogy a személyisége és a munkához/tanuláshoz való hozzáállása képesé és alkalmassá teszi, hogy ezt a posztot a lehető legjobban betöltse.

A bizottságom tagjaival alapítottuk a mentoroknak egy Facebook csoportot, ami alkalmas arra, hogy információkat közöljünk velük. Ide feltöltöttem egy igen hosszú információs csomagot arról, hogy mi vár rájuk, hogy fog kinézni az Orientációs Napok egyelőre valamint a nyári csapatépítőkről is informáltam őket. Ezek az alkalmak értelemszerűen a vizsgaidőszak után lesznek. Itt fogjuk együtt kialakítani a céljainkat és terveinket. Elkészült a mentorok csoportbeosztása a tanárokkal való hosszú egyeztetés során, ezt a napokban közlöm a mentorokkal. Amit a mentoroknak is mondtam, továbbra is fenn tartom, nem a főnöke akarok lenni a programban részt vevőknek, hanem a vezetőjük. Legfontosabb feladatom motiválni őket és fent tartani a mentorok lelkesedését.

Az Orientációs Nappal kapcsolatban a Rendezvényekért és kapcsolatokért felelős alelnökkel működök együtt. Első lépésként ketten ötleteltünk programokról, amiket meglehetne valósítania az ON keretében itt feljöttek gazdasági és szervezési akadályok és azok megoldására tett kisérletek. Valamint megállapodtunk az Elnök Úrral, hogy a továbbiakban hárman intézzük az ON-t hallgatói oldalról. Ezt követően hárman leültünk tárgyalni az ON két társszervezőjével: Kiss Valéria tanárnővel a Jogszociológa Tanszékről és Tőkey Balázs tanár úrral a Polgári Jogi Tanszék oktatójával. Ők képviselik ezügyben az Egyetemet, mivel a főszervező Kajtár Gábor professzor úr egész évben külföldön tartózkodik. Ez a találkozó nagyon hasznos volt, itt megbeszélésre került nagyon sok minden az ON-nal kapcsolatban. Többek között az, hogy mik lesznek a feladatok, mikor lesz az Orientációs Napok, mik lesznek a gólyacsomagban stb. További részletek azért nem kerülnek még itt említésre, mert még nem 100% pontosságúak és csak olyat akarok közölni a beszámolómban, ami biztos. Egyelőre ugyanakkor úgy néz, ki, hogy lesz gólyakupa, amit az a csapat kap meg az Orientációs Napokon amelyik a versenyfeladatok alatt a legtöbb pontot gyűjti. Ezenkívül tervezünk egy videót is és gólyatáncot is. Úgy gondolom mindkettőnek nagy csapatépítő jellege van.

A szervezetekkel felvettem a kapcsolatot és ismertettem velük a programomat és elképzeléseimet. Ezeket az alábbi pontokba szedtem:

* A FAIR szervezésével kapcsolatban tudnak a szervezetek hozzám fordulni.
* Szeretnék szeptemberre létrehozni a szervezetekről egy kisokost, ami online elérhető lenne és a gólyákhoz is eljuttatnám.
* Olyan táblázat létrehozásában kérném a segítségét a szervezeteknek, ahová minden szervezet be tudja írni, hogy mikor tart előadást, így a programok nem ütköznének. Az ehhez tartozó táblázatot, amit a bizottságommal készítünk, el a nyáron igyekszem majd minden szervezethez és TDK-hoz eljuttatni.
* Szeretném, ha a szervezetek és tagjaik jobban megismernék egymást és a különböző szervezetek munkáit ezért terveznék egy ismerkedésre szolgáló tábort a szervezetek tagjainak.

Továbbra is folyik a bizottságomban a munka, hogy felmérjük milyen szervezetek vannak az egyetemen és miben tudunk nekik segíteni. Eddig több megkeresést kaptam arra vonatkozólag, hogy hogyan lehet szervezetett bejegyezni valahova a HÖK-höz vagy az egyetemhez. Erre mindekképpen szeretnék megoldást találni minél előbb, ebben sokat fog segíteni a júliusi EHÖK vezetőképző, hiszen itt a többi kar HÖK vezetőivel gondolkodhatunk a szervezetek problémájának megoldásán. A szervezeteknél is előjött az a probléma ami szinte minden hallgatót érint, mégpedig az ösztöndíj-kifizetések befagyasztása. Eddig ezzel kapcsolatban nem érkezett hozzám kérdés de az ezzel kapcsolatos problémákat is igyekszem megoldani, illetve tolmácsolni az elnökség többi tagjához.

Az elnökséggel két ülést folytattunk le ezek mind nagyon hasznosnak bizonyultak. Beszéltünk az Orientációs Napok szervezésesről, és arról, hogy a tanulmányi tájékoztatók hogyan fognak eljutni a gólyákhoz, valamint a választást valószínűleg (nincs ellenfél) megnyerő EHÖK alelnökök és elnök is bemutatkoztak. Itt lehetőségünk volt nekik kérdéseket feltenni. Én a szervezetkről érdeklődtem és kaptam egy korrekt választ az elnökjelölt Sújtó Attilától.

2016. május 31.

Urbán Kristóf

Szervezetekért felelős alelnök